Univerzitet u Beogradu

Elektrotehnički fakultet

Principi softverskog inženjerstva

Projektni zadatak

*Jahorina – ko preživi, pričaće!*

Specifikacija scenija upotrebe funkcionalnosti

ažuriranja informacija o ski stazama

Verzija 1.0

*Istorija izmena*

|  |  |  |  |
| --- | --- | --- | --- |
| *Datum* | *Verzija* | *Kratak opis* | *Autor* |
| 22.3.2022. | 1.0 | Inicijalna verzija | Teodor Cvijović |
|  |  |  |  |
|  |  |  |  |
|  |  |  |  |

***Sadržaj***

[1 Uvod 1](#_Toc98800344)

[1.1 Rezime 1](#_Toc98800345)

[1.2 Namena dokumenta 1](#_Toc98800346)

[1.3 Reference 1](#_Toc98800347)

[1.4 Otvorena pitanja 1](#_Toc98800348)

[2 Scenario dodavanja nove aktivnosti 1](#_Toc98800349)

[2.1 Opis 1](#_Toc98800350)

[2.2 Tok događaja 1](#_Toc98800351)

[2.2.1 Korisnik otvara početnu stranicu za dodavanje aktivnosti 1](#_Toc98800352)

[2.2.2 Korisnik je prebačen na stranicu za unos dodatnih informacija 2](#_Toc98800353)

[2.3 Posebni zahtevi 2](#_Toc98800354)

[2.4 Preduslovi 2](#_Toc98800355)

[2.5 Posledice 2](#_Toc98800356)

# Uvod

## Rezime

Cilj ovog dokumenta je prikazati scenario slučaja upotrebe prilikom azuriranja informacija o stazama, što obuhvata izmenu postojećih i dodavanje novih.

## Namena dokumenta

Ovaj dokument je namenjen svim članovima tima. Služi da pojasni određenu funkcionalnost sistema prilikom izrade samog projekta, testiranja ili dokumentacije.

## Reference

1. Postavka projektnog zadatka
2. Uputstvo za pisanje specifikacije scenarija upotrebe funkcionalnosti

## Otvorena pitanja

*Trenutno nema otvorenih pitanja.*

# Scenario ažuriranja informacija o ski stazama

## Opis

Ovoj HTML stranici pristupaju iskljucivo registrovani korisnici, tj. instruktori. Ove informacije se ne ažuriraju i ovlašćenje za njihovo brisanje ima isključivo administrator.

## Tok događaja

### Korisnik započinje ažuriranje informacija

Nakon što je korisnik započeo akciju ažuriranja informacija o ski stazama prikazaće se HTML forma koja je projektovana po uzoru na HTML formu iz funkcionalnosti koja vrši prikaz svih staza. Objekti sa kojima korisnik interaguje omogućavaju promenu informacija. Važno je napomenuti da postoje polja koja nije moguće menjati jer se ona mogu definisati isključivo pri samom dodavanju ski staze u sistem.

Za proizvoljan broj ponuđenih staza korisnik može ponoviti sledeću sekvencu akcija:

1. Korisnik odabira stavku iz *dropdown* liste kako bi definisao maglovitost.

2. Korisnik odabira stavku iz *dropdown* liste kako bi definisao gužvu na stazi.

3. Definisanje opšteg stanja staze se vrši preko *radio button* objekata.

4. Korisnik može, ali ne mora, da postavi novo obaveštenje.

#### Korisnik klikće na dugme „Objavi“

Sve promene koje je korisnik uneo se evidentiraju u bazi podataka.

#### Korisnik klikće na dugme „Obustavi“

Promene se neće evidentirati u bazi podataka, operacija ažuriranja informacija nema efekta nad podacima.

### Korisnik klikće na dugme „Dodaj stazu“

Korisnik ovim postupkom pokreće akciju dodavanja nove ski staze i otvara novu HTML formu preko koje se vrši specifikacija staze koju korisnik želi da sačuva u bazi podataka.

Kako bi dodavanje bilo uspešno potrebno je da korisnik ispuni sledeću sekvenciju akcija:

1. Korisnik unosi naziv staze u *textbox*, kao neprazan niz karaktera.

2. Klikom na dugme određene boje staza se kategorizuje po svojoj skijaškoj zahtevnosti.

3. Korisnik unosi dužinu staze u *textbox*, kao pozitivan ceo broj.

4. Korisnik odabira stavku iz *dropdown* liste kako bi definisao maglovitost.

5. Korisnik odabira stavku iz *dropdown* liste kako bi definisao gužvu na stazi.

6. Definisanje opšteg stanja staze se vrši preko *radio button* objekata.

#### Korisnik klikće na dugme „Otkaži“

Ski staza se neće evidentirati u bazi podataka, operacija dodavanja nove staze nema efekta.

#### Korisnik nije uneo sve podatke na korektan način i klikće dugme „Dodaj stazu“

Pri nevalidnom unosu naziva i/ili dužine ski staze korisnik se obaveštava da nije uneo podatke na korektan način i nakon toga može pokušati ponovno dodavanje ski staze nakon što unese validne podatke. Ski staza sa nevalidnim nazivom i dužinom se neće evidentirati u bazi podataka.

#### Korisnik je uneo sve podatke na korektan način i klikće dugme „Dodaj stazu“

Ski staza se evidentira u bazi podataka, nakon čega će korisnik biti prebačen na HTML stranicu koja prikazuje sve ski staze.

## Posebni zahtevi

Realizovati datu funkcionalnost tako da je ona dostupna samo registrovanim korisnicima, dok neregistrovani korisnici neće imati pristup ovoj opciji.

Prilikom testiranja potrebno je pristupiti stranici koja ispisuje informacije o svim ski stazama kako bi se proverilo da li je dodavanje nove/ažuriranje već postojeće staze uspešno izvršeno.

## Preduslovi

Preduslov za dodavanje nove aktivnosti jeste da korisnik bude prijavljen na sistem kao i da u bazi podataka ne postoji staza koju karakteriše isti naziv.

## Posledice

Glavna posledica funkcionalnosti jeste dodavanje novog objekta ski staze u bazu gde su evidentirane i ostale ski staze. Dodatna posledica jeste ažuriranje informacija koje karakterišu ski staze koje su ranije evidentirane u sistemu. Korisnik ima uvid u posledice kada izabere opciju prikaza svih ski staza, gde se mogu pregledati sve promene. Promena informacija o ski stazama utiče indirektno na druge funkcionalnosti platforme, kao što je funkcionalnost organizovanja dnevnih aktivnosti.