Univerzitet u Beogradu

Elektrotehnički fakultet

Principi softverskog inženjerstva

Projektni zadatak

*Jahorina – ko preživi, pričaće!*

Specifikacija scenarija upotrebe funkcionalnosti

Prikazivanje informacija o instruktorima

Verzija 1.0

*Istorija izmena*

|  |  |  |  |
| --- | --- | --- | --- |
| *Datum* | *Verzija* | *Kratak opis* | *Autor* |
| 20.03.2022. | 1.0 | Inicijalna verzija | Filip Stojsavljević |
|  |  |  |  |
|  |  |  |  |
|  |  |  |  |

***Sadržaj***

[1 Uvod 1](#_Toc98777535)

[1.1 Rezime 1](#_Toc98777536)

[1.2 Namena dokumenta 1](#_Toc98777537)

[1.3 Reference 1](#_Toc98777538)

[1.4 Otvorena pitanja 1](#_Toc98777539)

[2 Scenario prikazivanja 1](#_Toc98777540)

[2.1 Kratak opis 1](#_Toc98777541)

[2.2 Tok događaja 1](#_Toc98777542)

[2.2.1 Korisnik bira stranicu 1](#_Toc98777543)

[*2.2.2* *Korisniku se predlaže stranica sa instruktorima* 1](#_Toc98777544)

[2.2.3 Korisnik bira instruktora kojeg želi da kontaktira 2](#_Toc98777545)

[*2.2.4* *Korisnik kontaktira instruktora preko alternativnih metoda* 2](#_Toc98777546)

[2.3 Posebni zahtevi 2](#_Toc98777547)

[2.4 Preduslovi 2](#_Toc98777548)

[2.5 Posledice 2](#_Toc98777549)

# Uvod

## Rezime

Definisanje scenarija upotrebe prilikom prikazivanja svih instruktora iz baze, na zahtev korisnika.

## Namena dokumenta

Dokument je namenjen za korišćenje svim članovima tima prilikom projektovanja, izrade i testiranja same veb aplikacije.

## Reference

1. Projektni zadatak
2. Uputstvo za pisanje specifikacije scenarija upotrebe

## Otvorena pitanja

1. Da li imati prikazan filter, koji bi prikazivao instruktore određenog iskustva?

Odgovor:

1. Da li ulogovani korisnici (instruktori i administratori) imaju pristup ovoj stranici?

Odgovori:

# Scenario prikazivanja

## Kratak opis

Ukoliko se korisnik iskaže kao početnik, sistem će ga uputiti na stranicu gde može da zatraži pomoć određenih instruktora. Alternativno, korisnik može i direktno da pristupi ovoj stranici, ukoliko smatra da mu je potrebno usavršavanje.

Na ovoj strani se nalazi spisak instruktora sa njihovim opisom i kontaktnom, te korisnici mogu da odaberu instruktora za kog smatraju da je adekvatan njihovim potrebama.

## Tok događaja

### Korisnik bira stranicu

Na traci sa svim stranicama korisnik bira link sa tekstom *ZAKAŽI INSTRUKTORA,* time odlazi na željenu stranicu. Taj link se definiše u HTML, ka željenoj, takođe statičkoj, HTML stranici. Nakon što korisnik odabere ovu stranicu, ona se učitava i prikazuje u njegovom pregledaču.

### *Korisniku se predlaže stranica sa instruktorima*

Predstavlja alternativni tok. Ukoliko se korisnik izjasni kao početnik, naš sistem će mu, pored napravljenog plana, predložiti i da se uputi na stranicu gde se nalazi spisak svih instruktora.

### Korisnik bira instruktora kojeg želi da kontaktira

Ovo se ostavlja samom korisniku. Svaki instruktor ostavlja kontakt preko kojeg želi da bude kontaktiran od strane klijenata. Postoje dva glavna predloga:

1. Adresa elektronske pošte
2. Kontakt telefon

Ovi načini kontaktiranja su predstavljeni pomoću odgovarajućih HTML linkova, time se omogućava interaktivno korišćenje platforme. Ukoliko korisnik klikne na mail adresu, biće mu otvorena podrazumevana mejl aplikacija. Ukoliko se, pak, opredeli da instruktora kontaktira putem telefona, broj će se automatski uneti u birač telefona (ukoliko takvu mogućnost podržava sam internet pregledač).

### *Korisnik kontaktira instruktora preko alternativnih metoda*

Postoji mogućnost da instruktor ostavi neki drugi vid kontakta, preko kojeg želi da bude kontaktiran (*Instagram*, *Snapchat*, *Discord*…). Ukoliko je ovo slučaj, na korisniku je da prepozna o kojem vidu kontakta je reč, te da ga adekvatno upotrebi. Dobra praksa za sve instruktore bi bila da adekvatno označe vid kontakta.

## Posebni zahtevi

Obratiti pažnju prilikom testiranja da li se prikazuju željeni instruktori, da li linkovi ka njihovoj mejl adresi i kontakt telefonu adekvatno funkcionišu.

Videti na koji način se obrađuje prikaz instruktora ukoliko se u bazi ne nalazi ni jedan.

## Preduslovi

Da bi se prikazali instruktori, moraju da postoje u bazi podataka.

## Posledice

Ukoliko aplikacija funkcioniše ispravno, ne postoje posledice.